237 
Kgl. Vet. Akad. Fdrli. Aarg. 29. givet en Liste over de af Norden- 
skiøld i 1870 i Nordgrønland indsamlede Dipterer, der indeholder 
9 nye Arter, af hvilke imidlertid nogle igen maa gaa ind; endvidere 
ere paa forskellige Steder et Par enkelte nye Arter opstillede. 
Stæger skrev i 1845, at de af ham opregnede 55 Arter raaatte 
antages i det væsentlige at repræsentere Grønlands Dipterfauna; 
dette slog dog ikke til, thi nærværende Fortegnelse vil komme til 
at omfatte ca. 150 Arter, og dog er Faunaen sikkert nok endnu 
ikke udtømt; saaledes tog jeg paa et kort Besøg i Grønland i 1895 
i de samme Egne, jeg tidligere havde berejst, to for Faunaen nye 
Arter, af hvilke den ene endog tilhørte en for Faunaen ny Slægt. 
Til Trods for at Faunaen altsaa siden Stægers Tid er bleven for¬ 
øget til det tredobbelte, har den dog i Hovedsagen samme Karakter 
som den Gang, kun skal jeg gøre opmærksom paa, at Nematocererne 
have mere Overvægt nu, hvilket er let forstaaeligt, da disse smaa 
Former ikke kunde ventes repræsenterede i de tidligere tilfældige 
Indsamlinger. Af Stægers 55 Arter vare kun 21 Nematocera, 
medens nu af de halvandet Hundrede Arter 83 ere Nematocera. 
Faunaen er iøvrigt i Hovedsagen europæisk, men et ikke ringe 
Antal Arter er speciel grønlandsk, et Forhold, som maaske vil 
forandres, naar det arktiske Amerika bliver bedre undersøgt. 
Jeg maa her udtale en Tak til Hr. Prof. Chr. Aurivillius for 
beredvilligt at have overladt mig til Bearbejdelse det før omtalte 
af Hr. Konservator G. Kolthoff indsamlede Materiale samt laant 
mig Exemplarer af de af Holmgren behandlede Indsamlinger fra 
Nordgrønland, Spitsbergen og Novaja-Semlja, hvad der, som man 
vil se i det følgende, har været mig til ikke ringe Nytte. 
København den 20de December 1897. 
